Intern skabelon for kortlægning af krav med erhvervsøkonomiske konsekvenser

(rev. maj 2015)

Denne skabelon kan anvendes som et internt redskab til at få overblik de erhvervsøkonomiske konsekvenser af de enkelte krav ved ny regulering. Under skabelonen er der en kort beskrivelse af, hvad der skal stå i hvert af skabelonens felter. Der henvises til Vejledning om erhvervsøkonomiske konsekvensvurderinger for yderligere information.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| §1 | **Beskrivelse af krav1** | **Type af konsekvens2** | **Løbende/omstilling3** | **Population4** | **Hyppighed5** | **Omkostninger/lettelser6** | **Business as usual7** | **Konsekvenser på samfundsniveau8** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**1 § og Beskrivelse af krav:** Her anføres alle krav med potentielle erhvervsøkonomiske konsekvenser. Kravene anføres med henvisning til den relevante paragraf. Hvis de erhvervsøkonomiske konsekvenser følger af at paragraffer ophæves, kan der i stedet henvises til kravene i den gældende regulering. I kolonne 2 gives en kort beskrivelse af kravenes erhvervsøkonomiske konsekvenser.

Hvis reguleringen både medfører lettelser og byrder, kan paragrafferne med hhv. lettelser og byrder med fordel angives for sig.

**2 Type af konsekvens:** Ved vurderingen af erhvervsøkonomiske konsekvenser skal der skelnes mellem de tre forskellige typer direkte konsekvenser: 1) skatter, afgifter, gebyrer, subsidier mv., 2) administrative konsekvenser og 3) øvrige efterlevelseskonsekvenser. Eventuelle adfærdskonsekvenser kan ligeledes kortlægges og kvantificeres ved hjælp af skemaet. De enkelte typer konsekvenser opgøres for sig. Erhvervsstyrelsens Team Effektiv Regulering (TER) vurderer eventuelle administrative konsekvenser, og den reguleringsansvarlige myndighed skal derfor ikke vurdere de administrative konsekvenser for erhvervslivet.

**3 Løbende/omstilling:** Det anføres, om der er tale om omstillings- eller løbende konsekvenser. Omstillingskonsekvenser afholdes kun én gang (konsekvenser for eksisterende virksomheder ved at skulle omstille sig til nye regler). Hvis konsekvenserne forekommer løbende (enten for den enkelte virksomhed eller på samfundsniveau) er der tale om løbende konsekvenser.

**4 Population:** Populationen dækker over, hvem eller hvilke enheder eller hændelser der medfører erhvervsøkonomiske konsekvenser. En population kan fx være antallet af virksomheder, der er omfattet af det pågældende krav, men det kan også være et antal aktiviteter (fx indkøb, investeringer, møder mv.) eller et antal bygninger.

**5 Hyppighed:** Hyppigheden angiver, hvor mange gange om året et krav skal opfyldes. Hyppigheden anvendes til at omregne løbende konsekvenser til årlige konsekvenser.

**6 Omkostninger/lettelser:** I denne kolonne angives de konkrete omkostninger/lettelser (i kr.) ved at efterleve de enkelte krav. Omkostningerne/lettelserne dækker både tidsforbrug og anskaffelser samt produktionsmulighederne/-begrænsningerne for den enkelte populationsenhed.

**7 Business as usual (BAU):** BAU anvendes til at opgøre denfaktiske omkostningsændring, som reguleringen forventes at medføre. BAU er udtryk for de aktiviteter, som virksomhederne vil gennemføre eller købe, uanset om der stilles krav herom i reguleringen. BAU opgøres som en andel. For eksempel: med ny regulering fjernes et eksisterende krav med erhvervsøkonomiske konsekvenser. Selvom kravet fjernes forventes det at 30 pct. af de berørte virksomheder fortsat vil efterleve kravet. Dermed vil kun 70 pct. af virksomhederne mærke en lettelse. BAU beregnes i dette tilfælde som: 1 - (30/100) = 0,7.

**8 Konsekvenser på samfundsniveau:** Afslutningsvist beregnes de samlede konsekvenser af de enkelte krav på samfundsniveau. Konsekvenserne beregnes efter følgende formel: Population\*Hyppighed\*Omkostning pr. enhed\*Business as usual = konsekvenser på samfundsniveau af det enkelte krav.

Endeligt adderes konsekvenserne af de enkelte krav mhp. beregning af nettokonsekvenserne. Det gøres ved at lægge samme ”type” konsekvenser sammen (jf. kolonne 3 og 4). For så vidt angår øvrige efterlevelseskonsekvenser skal direkte konsekvenser og konsekvenser for produktionsapparatet beregnes for sig. Er der samlet set øvrige efterlevelseskonsekvenser for over 10 mio. kr. eller vurderer TER, at der er administrative konsekvenser for over 4 mio. kr. skal konsekvenserne fremgå ved offentlig høring, enten af de faste lovbemærkninger eller af *Skabelon for vurdering af erhvervsøkonomiske konsekvenser i bekendtgørelser,* som kan hentes her: <https://erhvervsstyrelsen.dk/konsekvensvurderinger>